Svjetska baza podataka zaštićenih područja
Svjetska baza podataka zaštićenih područja (en. - The World Database on Protected Areas) je najopsežnija globalna baza podataka zaštićenih kopnenih i morskih područja. Predstavlja zajednički projekat između Međunarodne unije za zaštitu prirode i prirodnih resursa (IUCN) i Programa zaštite okoliša Ujedinjenih nacija (UNEP). Programom upravlja Svjetski monitoring centar za zaštitu (UNEP-WCMC), u saradnji sa vladama, nevladinim organizacijama, naučnim ustanovama i privrednim organizacijama. WDPA se ažurira na mjesečnom nivou. Podaci za WDPA se prikupljaju od sekretarijata međunarodnih konvencija, vlada i nevladinih organizacija sa kojima se sarađuje, ali je uloga čuvara dodijeljena Programu zaštićenih područja UNEP-WCMC, sa sjedištem u Cambridgeu, Ujedinjeno Kraljevstvo, koji je domaćin baze podataka od njenog stvaranja 1981. godine. WDPA donosi neprocjenjive informacije donosiocima odluka širom svijeta, posebno u smislu mjerenja obima i djelotvornosti zaštićenih područja kao indikatora za postizanje globalnih ciljeva biodiverziteta.